ՊՐԱՀԱ- Մայիսի 12-ին մեկնարկեց ,,Պրահայի գարուն,, միջազգային երաժշտական 68-րդ փառատոնը եւ դարձյալ Բեդրիխ Սմետանայի անմահ ,,Իմ երկիրը,, ստեղծագործությամբ, որն ամեն տարի փառատոնի բացմանը կատարվում է չեխ կամ օտարերկրացի որեւէ հայտնի դիրիժորի ղեկավարությամբ։ Բացառություն է կազմել 1948 թվականը, երբ այս գործը չեն նվագել, իսկ 1946 եւ 2006 թվականներին նվագել են փառատոնի երկրորդ օրը։ Այս տարի ,,Իմ երկիրը,, ներկայացրեց Ֆրանսիական ռադիոյի ֆիլհարմոնիկ նվագախումբը` կանադահայ հայտնի դիրիժոր, Տորոնտոյի սիմֆոնիկ նվագախմբի ղեկավար Փիթր Ունջյանի ղեկավարությամբ եւ ոչ միայն բացման օրը, այլեւ հաջորդ օրը։ ,, Իմ երկիրը խորհրդանշում է մարդկային ուժը եւ ձախորդությունները հաղթահաելու կամքը,, այսպիսի գնահատական տվեց այս ստեղծագործությանը Փիթր Ունջյանը։ Իսկ Չեխ ֆիլհարմոնիկի ղեկավար Դավիթ Մարեչեկն ասել է, որ ,,Բացման համերգը շատ սիրեցի, Ունջյանը շատ գեղեցիկ է աշխատում լարայինների հետ,,։